Քոդի Գակպո

**Քոդի Մաթես Գակպո** (;) հոլանդացի ֆուտբոլիստ, Հոլանդիայի հավաքականի և անգլիական «Լիվերպուլ» ակումբի հարձակվող։ ՈՒԵՖԱ-ի 2020 թվականի Եվրոպայի առաջնության և 2022 թվականի աշխարհի առաջնության մասնակից։

## Ակումբային կարիերա
Գակպոն ծնվել է Էյնդհովենում և մեծացել Ստրատում թաղամասում։ Նրա հայրը ծնվել է Տոգոյում և ունի գանական արմատներ, իսկ մայրը հոլանդացի է։ Գակպոն իր հայրենի քաղաքի ՊՍՎ ակումբի դաստիարակն է։ 2016 թվականի նոյեմբերի 4-ին «Հելմոնդ Սպորտի» դեմ խաղում նա իր առաջնախաղն է նշել Էրստեդիվիսում։ 2018 թվականի սկզբին Քոդին ընդգրկված էր հիմնական թիմի հայտացուցակում։ 2018 թվականի փետրվարի 25-ին «Ֆեյենորդի» դեմ խաղում նա նշեց իր առաջնախաղը Էրեդիվիզիում՝ երկրորդ խաղակեսում փոխարինելով Սթիվեն Բերգվեյնին։ Իր առաջնախաղային թվականին Գակպոն դարձավ Հոլանդիայի չեմպիոն։ 2021/22 մրցաշրջանի վերջում նա ճանաչվել է Հոլանդիայի տարվա լավագույն ֆուտբոլիստ (ազգային առաջնությունում հանդես եկողների թվում)։

2023 թվականի սկզբին Գակպոն տեղափոխվել է անգլիական «Լիվերպուլ», կնքելով 5,5 տարվա պայմանագիր։ Տրանսֆերի գումարը կազմել է 35,5 միլիոն ֆունտ ստերլինգ։ Հունվարի 14-ին «Բրայթոնի» դեմ խաղում նա իր առաջնախաղն է նշել անգլիական Պրեմիեր Լիգայում։ Փետրվարի 13-ին «Էվերթոնի» դեմ խաղում Քոդին խփել է իր առաջին գոլը «Լիվերպուլի» կազմում։

## Կարիերան հավաքականում
thumb|190px|left|Գակպոն 2017 թվականին Հոլանդիայի երիտասարդական հավաքականի կազմում։
Գակպոն կարող էր խաղալ Հոլանդիայի, Տոգոյի կամ Գանայի հավաքականներում։ Նա հանդես է եկել Հոլանդիայի պատանեկան և երիտասարդական հավաքականներում։ 2021 թվականի մարտին նա երկու գոլ է խփել Հունգարիայի հավաքականին (6:1) Եվրոպայի երիտասարդական առաջնության խմբային փուլում։

2021 թվականին Գակպոն մարզիչ Ֆրանկ դե Բուրի կողմից ընդգրկվել է Հոլանդիայի հավաքականի կազմում Եվրոպայի 2020 թվականի առաջնության համար, չնայած մինչ այդ նա ոչ մի հանդիպում չէր անցկացրել ազգային հավաքականի կազմում։ Հունիսի 21-ին նա իր առաջնախաղն է նշել Հյուսիսային Մակեդոնիայի դեմ խմբային փուլի երրորդ խաղում։ Քոդին առաջնախաղն է նշել Հոլանդիայի հավաքականի կազմում։ Նա դարձավ առաջին հոլանդացի ֆուտբոլիստը 1980 թվականից ի վեր, ով իր նորամուտը նշել է ազգային հավաքականում Եվրոպայի առաջնության խաղում։

2021 թվականի սեպտեմբերի 3-ին Չեռնոգորիայի դեմ Աշխարհի առաջնության 2022 թվականի ընտրական փուլի խաղում Գակպոն խփել է իր առաջին գոլը ազգային հավաքականի կազմում։

2022 թվականին Գակպոն Կատարում մասնակցել է աշխարհի առաջնությանը։ Առաջնությունում նա խաղացել է  ԱՄՆ-ի, Արգենտինայի, Էկվադորի, Սենեգալի և Կատարի հավաքականների դեմ։ Սենեգալցիների, էկվադորցիների և կատարցիների դեմ խաղերում Քոդին երեք գոլ է խփել։

## Ձեռքբերումներ
### Թիմային ձեռքբերումներ
**ՊՍՎ**
* Հոլանդիայի չեմպիոն․ 2017/18
* Հոլանդիայի գավաթի հաղթող․ 2021/22
* Հոլանդիայի Սուպերգավաթի հաղթող (**2**)․ 2021, 2022

### Անձնական ձեռքբերումներ
* Հոլանդիայի տարվա ֆուտբոլիստ 2022

## Կատարողական վիիճակագրություն
### Գոլերը հավաքականում

## Ծանոթագրություններ

## Արտաքին հղումներ
* Профиль футболиста на официальном сайте «Ливерпуля»
* Профиль футболиста на официальном сайте английской Премьер-лиги

Կատեգորիա:Լիվերպուլի ֆուտբոլիստներ
Կատեգորիա:Հոլանդացի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:ՊՍՎ Էյնդհովենի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆուտբոլի Նիդերլանդների երիտասարդական հավաքականի ֆուտբոլիստներ